b"\n_START_ARTICLE_\nMartin Gardner\n_START_SECTION_\nBiografia\n_START_PARAGRAPH_\nMartin Gardner va n\xc3\xa9ixer a Tulsa, Oklahoma, era fill d'un ge\xc3\xb2leg de petroli. Va mostrar un inter\xc3\xa8s especial per a jocs i puzles des de molt petit._NEWLINE_Va estudiar a la Universitat de Chicago i el 1936 va obtenir la seva llic\xc3\xa8ncia de filosofia. Despr\xc3\xa9s d'acabar els estudis uns dels seus treballs primerencs van ser com a reporter al Tulsa Tribune, escriptor d'Oficina de Relacions P\xc3\xbabliques de la Universitat de Chicago i treballador en cas pel Cintur\xc3\xb3 Negre de Chicago, per l'Administraci\xc3\xb3 d'Alleugeriment de la ciutat. Durant la Segona Guerra Mundial, es va exercir com administratiu a bord del destructor USS Pope._NEWLINE_Quan va acabar la guerra, a l'agost de 1945, Gardner, va tornar a la Universitat de Chicago. All\xc3\xa0, va assistir a l'escola de postgrau durant un any, per\xc3\xb2 no va aconseguir el grau avan\xc3\xa7at. Cinc anys m\xc3\xa9s tard, el 1950, va publicar un article a la revista Antioch Review, titulat L'Ermit\xc3\xa0 Cient\xc3\xadfic, un treball pioner en aquella \xc3\xa8poca. Va tenir un \xc3\xa8xit prou accentuat perqu\xc3\xa8 dos anys m\xc3\xa9s tard es publiqu\xc3\xa9s en una versi\xc3\xb3 molt m\xc3\xa9s ampliada com el seu primer llibre: In the Name of Science._NEWLINE_A finals de l'any 1940, Gardner es va traslladar a Nova York i va comen\xc3\xa7ar a treballar com a escriptor i dissenyador de la revista Humpty Dumpty, on s'estaria els seg\xc3\xbcents vuit anys.  Els seus jocs de puzles a la revista, van fer que aconsegu\xc3\xads una feina a la revista Scientific American. Ell tamb\xc3\xa9 tenia inter\xc3\xa8s per la m\xc3\xa0gia matem\xc3\xa0tica. Era cap\xc3\xa0s d'explicar un truc de m\xc3\xa0gia matem\xc3\xa0ticament._NEWLINE_Durant molts anys, Gardner, la seva esposa Charlotte i els seus dos fills, van viure a Nova York. Gardner es guanyava la vida com a un escriptor independent i publicava diversos llibres per a editors diferents, juntament amb els centenars de revistes i articles period\xc3\xadstics. L'any 1960, va publicar el seu llibre m\xc3\xa9s venut, The annotated Alice. Aquest es va vendre m\xc3\xa9s d'un mili\xc3\xb3 de c\xc3\xb2pies arreu del m\xc3\xb3n en diversos idiomes._NEWLINE_Gardner i la seva esposa, Charlotte, es van retirar l'any 1979. Van marxar a viure a Hendersonville, Calif\xc3\xb2rnia. All\xc3\xa0 Gardner va seguir escrivint i cercant sobretot en els seus llibres anteriors. Podr\xc3\xadem dir que Gardner mai es va jubilar del tot. Charlotte va morir l'any 2000, despr\xc3\xa9s d'aquest fet, Gardner va marxar a viure a Norman, Oklahoma, amb el seu fill, James Gardner, que era professor de la Universitat d'Oklahoma. Va morir el 22 de maig del 2010. La seva autobiografia, Undiluted Hocus-Pocus: The autobiography of Mart\xc3\xadn Gardner, va ser publicada posteriorment.\n_START_SECTION_\nRemembran\xc3\xa7a\n_START_PARAGRAPH_\nDes de 2014, arreu del m\xc3\xb3n s'organitzen actes per commemorar l'aniversari del naixement de Martin Garden: G4G Celebration of Mind (G4G-CoM). Actualment t\xc3\xa9 lloc cada dos anys, a Atlanta (Georgia, USA), la trobada Gathering for Gardner, que aplega membres de la comunitat matem\xc3\xa0tica, cient\xc3\xadfica, art\xc3\xadstica i de la m\xc3\xa0gia, al voltant de la figura de Gardner i de tots els aspectes que va treballar (2016: dotzena edici\xc3\xb3, etiquetada G4G12)."